Свински такос
Ако обичате мексиканската кухня, то 100% ви гарантирам, че ще се влюбите в тази рецепта за такос със свинско.
Нарежете свинското на парчета, дебели около 1 сантиметър. Прехвърлете месото в голяма купа.
В друга купа комбинирайте ачиотето, чилито, чесъна, ригана, кимона, солта, черния пипер, оцета и сока от ананас. Разбъркайте добре, за да получите смес, в която няма бучки.
Излейте маринатата върху свинското месо. Разбъркайте добре, като се уверите, че сосът е покрил всички страни на нарязаните парчета. Покрийте купата с фолио и я оставете минимум 2 часа в хладилника. Ако искате маринатата максимално да подейства, то купата с месото трябва да престои в хладилника цяло едно денонощие.
Обеленият ананас нарежете на две (или четири) дебели парчета. В средата на тава, постлана с хартия или фолио за печене, поставете едното парче ананас. Вземете дървен шиш и го набучете в средата на ананаса. Извадете месото от хладилника, започнете да наслоявате парче по парче върху шиша. На финала (в горната част на шиша) сложете другото парче ананас.
Загрейте фурната на 180 ° C. Печете за около час и половина, докато месото леко се обгори и стане наситено червено.
Оставете месото да изстине около 10 минути. Нарежете го на дребни и тънки парчета. Изпеченият ананас също нарежете на парчета. Вземете царевичните питки и започнете да правите вашия такос, слагайки във всяка питка 2 лъжици месо, няколко парчета ананас, поръсени с лук и щипка коринадър, завършете с 1 лъжица салса (салата).
Ако не сте сигурни как да направите този вкусен свински такос, вижте следващото видео.
Закуска, която пречиства организма и помага да свалим 6 кг на месец
Печени тиквички с козе сирене и сушени домати
Качамак със сирене и пармезан
Яйца по арабски "Шакшука"
паста ачиоте
(домашен) ябълков оцет
ананас - облен и нарязан на дебели парчета
малки царевични питки
бял лук, нарязан ситно
салса (салата) по ваш избор